Forsíðumyndin er eftir Steinunni Friðgeirsdóttur Þessi stafræna útgáfa bókarinnar „ Við syngjum “ er ókeypis og öllum aðgengileg . Hér er slóðin á bókina : Við syngjum Hægt er að hlaða bókinni niður í síma , tölvu , eða aðra miðla . Auðveldlega er hægt að finna ákveðið lag með því að smella á titil þess í efnisyfirlitinu . Til þess að þessi aðgerð virki þarf að hlaða niður í símann forriti sem les pdf skrár . Mörg slík forrit eru fáanleg á netinu . Ókeypis útgáfan af Adobe Acrobat reynist vel . Hún er fáanleg bæði fyrir Android og Apple síma . Orðin „ YouTube “ fyrir aftan titil lags merkir að það er til á YouTube . Með því að smella á YouTube merkið í bókinni , fer maður inn á staðinn þar sem lagið er á YouTube . Næstum því öll íslensku lögin í söngbókinni eru með skjátexta til að auðvelda fjöldasöng . Sum þeirra eru með söng og skjátexta , en önnur með undirleik og skjátexta . Í nokkrum tilfellum eru báðir valmöguleikarnir til staðar . Einnig er hægt er að leita að lögum úr bókinni á lagalista ( Playlist ) inn á You Tube rásinni „ Bahá'í samfélagið “ . You Tube rásina er að finna á forsíðu Bahá'í vefsins : bahai.is .